देव नगरी में महावीरजी के पदयात्रियों का सैलाब
जैन मुनि प्रमाण सागर एवं विराट सागर महाराज का मंडल प्रवेश शनिवार को हुआ।
इस अवसर पर जैन समाज के लोगों ने मुनि महाराज का गाजेबाजे के साथ जुलूस निकाला। जयपुर रोड एवीएम से जुलूस बाइपास तिराहा, सैंथल मोड़, रेलवे स्टेशन, गांधी तिराहा होता हुआ आदिनाथ मंदिर पहुंचा। इस बीच जगह-जगह लोगों ने मुनि की आरती उतारी तथा पाद प्रक्षालन किया। जुलूस में चल रहे रथ में भगवान महावीर की प्रतिमा की आरती उतारी। दो अन्य रथों में सौधर्म इंद्र इंद्राणी विद्या सागर महाराज की प्रतिमा के दर्शन किए। सभी समाज के लोगों ने जगह-जगह जुलूस का स्वागत किया। आदिनाथ मंदिर में दर्शन के बाद जुलूस संत सुंदरदास स्मारक पहुंचा, जहां मुनि ने आहार लिया। जैन समाज द्वारा पदयात्रियों को भोजन कराया गया। समाज के अध्यक्ष राजाबाबू जैन ने मुनि का वंदन पदयात्रियों का स्वागत किया। प्रवक्ता प्रतीक जैन ने बताया कि वर्धमान रथ के साथ पदयात्री जयपुर से महावीर जी जा रहे हैं। पदयात्रा 30 दिसंबर को महावीर जी पहुंचेगी, जहां 1 जनवरी को वर्धमान मंडल विधान होगा। जैन समाज के महामंत्री प्रवीण नेताला सहित सैकड़ों लोगों ने पदयात्रियों का स्वागत किया।
दौसा. जुलूसके साथ जैन मुनि प्रमाण सागर महाराज का मंगल प्रवेश।
दौसा. जैनसमाज की पदयात्रा में शामिल श्रद्धालु।
bho_Deva awa_Deva hin_Deva bho_Deva bho_Deva